**C More Entertainment** er et nordisk medieselskap som eies av Telia Company. Selskapet driver fjernsynskanaler under merkenavnene Canal+ og C More Film, men fra 4. september 2012 bærer alle kanalene navnet C More idet navnet Canal+ hang igjen fra selskapets tidligere franske eier, Canal+ Groupe.
**C More** er et samlet varemerke for en rekke nordiske betal-TV-kanaler, med hovedfokus på filmer, TV-serier og sport. Varemerket eies av C More Entertainment.

I Norge var Canal+ lenge bare tilgjengelig hos Canal Digital, men er i dag også tilgjengelig hos fleste TV-distributører. Selskapet har selv oppgitt at det har omtrent 300 000 norske abonnenter. Selskapet har videre opplyste samtidig at det mistet syv prosent av kundene etter tapet av Premier League-rettighetene i 2010. Den norske delen av C More ble kjøpt opp av TV 2 Gruppen i 2015.

Historie
--------

Kanalen opererte frem til 1997 under navnet Filmnet da den ble kjøpt opp av franske Canal+. Samtidig startet også Canal+ og Telenor opp TV-distributøren Canal Digital. I 2003 solgte det franske selskapet seg ut av begge selskapene; Telenor kjøpte Canal Digital mens Nordic Capital og Baker Capital kjøpte Canal+. De nye eierne planla å bytte navn på kanalene til C More Entertainment, men dette ble senere droppet selv om morselskapet til Canal+ fortsatt har dette navnet. I 2012 ble denne planen gjenopptatt, og det ble besluttet at Canal+-kanalene fra 4. september bytter navn til C More. C More Entertainment ble solgt til SBS Broadcasting Group 9. februar 2005, som i oktober 2007 fusjonerte med det tyske ProSiebenSat.1 Media, og videre til TV4-Gruppen 16. juni 2008. I mai 2010 kjøpte Telenor 35 prosent av selskapet for 787 millioner kroner. Telenor solgte seg ut igjen juni 2014, og Bonnier er i dag eneeier av selskapet. Selskapet vokste seg store på rettighetene til Premier League som de hadde fra 1996/1997-sesongen til 2009/2010-sesongen, men tapte deretter disse til rettighetsselskapet Medge Consulting som videresolgte rettighetene i Norge til TV 2. I juni 2011 ble det klart at selskapet hadde kjøpt rettighetene til seks av åtte tippeligakamper fra 2013 til 2016 uten budrunde.

Kanaler
-------

Kanaltilbudet har blitt endret flere ganger. I utgangspunktet var det bare Canal+ og Canal+ Gul, men senere har tilbudet økt og forandret seg flere ganger etter hvilke rettigheter de har. De nåværende kanalene er per juni 2022:

* C More First
* C More Hits
* C More Stars
* SF-kanalen

Sportsrettigheter
-----------------

### Fotball

* Allsvenskan
* Eliteserien i fotball (Tippeligaen) (2013–2016)
* Den engelske ligacupen
* Serie A
* Milan TV
* Liga BBVA
* Copa del Rey
* Major League Soccer (Tidligere)
* Barça TV
* Real Madrid TV
* Eredivisie
* Copa América
* Norges herrelandslag i fotball (enkelte bortekamper)
* Europaligaen (2012/2013-2014/2015)
* EM i fotball 2012
* Primera División

### Motorsport

* Svensk Speedway Championship
* Indy Racing League (IRL)
* Formula 3
* BTCC
* Deutsche Tourenwagen Masters (DTM)

### Tennis

* Wimbledon
* French Open
* ATP
* WTA

### Ishockey

* Elitserien (Sverige)

### Basketball

* National Basketball Association (NBA) (Tidligere)

### Kampsport

* Ultimate Fighting Championship (UFC)

Film og TV-rettigheter
----------------------

I 2011 har Canal+ rettigheter på «første visning» for filmer og TV-serier fra Fox, DreamWorks SKG, HBO, MGM, Nonstop Entertainment, Paramount, Sandrew Metronome, StudioCanal, SF, Svensk Filmindustri AB, Warner Bros. Zentropa og Walt Disney.

Referanser
----------

1. ↑  Hansen, Christian (7. juni 2012). «Canal+ blir C More». *Nettavisen* **(norsk)**. Besøkt 16. mars 2021.
2. 1 2  «Get gir bort landskamp». Kampanje. 6. oktober 2010. Arkivert fra originalen 9. oktober 2010. Besøkt 5. juli 2011.
3. ↑  Konkurransetilsynet tillater TV 2s oppkjøp av C More
4. ↑  Ottervig, Vegard (11. juni 2012). «Canal+ blir C More». *Tek.no* **(norsk)**. Besøkt 6. februar 2019.
5. ↑  «SBS kjøper Canal Plus». Kampanje. 9. februar 2005. Arkivert fra originalen 26. februar 2014. Besøkt 5. juli 2011.
6. ↑  «Pris: 3 milliarder». Kampanje. 16. juni 2008. Arkivert fra originalen 26. februar 2014. Besøkt 5. juli 2011.
7. ↑  «TV4 Group and Telenor strengthen Canal+ through Nordic co-ownership». Telenor. 11. mai 2010. Besøkt 5. juli 2011.
8. ↑
9. ↑  «TV 2 kjøper Premier League». Kampanje. 16. februar 2010. Arkivert fra originalen 26. februar 2014. Besøkt 5. juli 2011.
10. ↑  «Canal+ kjøper norsk fotball». Kampanje. 21. juni 2011. Arkivert fra originalen 7. juli 2011. Besøkt 5. juli 2011.

Eksterne lenker
---------------

* (sv) Offisielt nettsted Rediger på Wikidata

* (da) Offisielt nettsted Rediger på Wikidata

* (fi) Offisielt nettsted Rediger på Wikidata

* (no) Offisielt nettsted Rediger på Wikidata

* (en) C More Entertainment – kategori av bilder, video eller lyd på Commons Rediger på Wikidata

| * v
* d
* r
Strømmetjenester |
| --- |
| Musikk | 
* Amazon Music
* Apple Music
* Boomplay
* Deezer
* Pandora
* SoundCloud
* Spotify
* Tidal (tidl. WiMP)
* YouTube Music

 |  |
| Video | 

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Nordiske | 

|  |  |
| --- | --- |
| Felles | 
* C More
* HBO Nordic
* Viaplay

 |
| Danske | 
* DRTV
* TV 2 Play

 |
| Finske | 
* MTV
* Yle Areena

 |
| Norske | 
* NRK TV
* TV 2 Play
* Direktesport

 |
| Svenske | 
* SVT Play
* TV4 Play

 |

 |
| Internasjonale | 
* Apple TV+
* BBC iPlayer
* Discovery+ (tidl. Dplay)
* Disney+
* Eurosport Player
* HBO Max
* Netflix
* Pluto TV (tidl. Viafree)
* Prime
* SkyShowtime (tidl. Paramount+)
* YouTube Premium
* Twitch

 |

 |
| *Se også:* Altibox **·** NRK Radio **·** RiksTV **·** Telia Play **·** Telenor T-We |